Ilk Apple kompyuterlaridan yana biri 365 ming dollarga sotildi

Apple kompaniyasining asoschisi Stiv Jobs tomonidan sotilgan ilk Apple kompyuterlaridan yana biri auksionda 365 ming dollarga xarid qilindi. Bu haqda Mashable xabar berdi, deb yozadi “Parol” nashri.

Ushbu auksion 11-dekabr kuni bo‘lib o‘tishi va bunda yana bir ilk Apple kompyuteri bir million dollardan ko‘proqqa sotilishi kutilayotgani xabar qilingan edi. Chunki, oktabr oyida “Genri Ford muzeyi” uchun shunday kompyuterlardan bittasi 905 ming dollarga xarid qilingan edi.
Eslatib o‘tamiz, Apple-1 markasidagi ushbu kompyuterlar 1976-yilda kompaniya asoschilaridan biri Stiv Voznyak tomonidan jami 50 dona tayyorlangan.